Senaatin oikeusosaston päätös eläinrääkkäyksestä (SOO 1916 I 592)
9 elokuuta 1916,   SOO 1916 I 592

9 p:nä. 592. Talollisten M., J. ja A. Petterinp. Va:n valitus eläinrääkkäystä kosk. jutussa. Kruununnimismies L. J. Halonbladin ja Talollisen M. Juhonp. Va:n syytteestä tuomitsi Parikkalan KO päät. 18/9 1912 Torpari O. Vi:n, joka Va:n varsan päästyä Vi:n viljapeltoon oli ajaessaan varsaa pois pakottanut sen hyppäämään korkean veräjän yli seurauksella että varsalta oli katkennut jalka ja varsa sen johdosta oli ollut tapettava, RL 43 luv. 5 §:n nojalla maksamaan sakkoa 50 mk. sekä suorittamaan Va:lle korvausta varsasta. Wiipurin HO hylkäsi päät. 18/4 1916 syytteen, koska oli jäänyt näyttämättä että Vi. olisi aiheuttanut sen vamman, jonka johdosta varsa oli tapettu. OO jätti M. Petterinp. Va:n ja hänen myötäpuoltensa, jotka olivat M. Juhonp. Va:n pojanpoikia ja lainvoimaisen testamentin nojalla omistivat hänen jäämistönsä, muutoksenhakemuksen tutkimatta, mikäli siinä oli vaadittu rangaistusta Vi:lle, koskei M. Juhonp. Va:n syyteoikeus ollut heille siirtynyt, ja vahvisti muuten HO:n päät.

</div>

Lähde
 Suomen senaatin oikeusosaston päätökset ja tuomiot 1916, Helsinki 1918, osa I päätökset, sivut 233–234.

Huomautukset

 Asianosaisten sukunimestä on tallennettu vain alkukirjaimet. Lähteessä sukunimet ovat kokonaisina.

Lyhenteet
 HO = hovioikeus
 Juhonp. = Juhonpoika
 KO = kihlakunnanoikeus
 kosk. = koskevassa
 luv. = luvun
 mk. = markkaa
 OO = (senaatin) oikeusosasto
 Petterinp. = Petterinpoika
 päät. = päätöksessään, päätöksen
 RL = rikoslain
 SOO = senaatin oikeusosasto

Senaatin oikeusosaston ratkaisut